b'\n_START_ARTICLE_\nAle\xc5\xa1 Varoga\n_START_SECTION_\n\xc5\xbdivljenje\n_START_PARAGRAPH_\nNovinarstvo je \xc5\xa1tudiral na nekdanji FSPN. Leta 1989 se je zaposlil na tedanjem Radiu Ljubljana, kjer je kmalu postal eden izmed najbolj prepoznavnih komentatorjev \xc5\xa1portnih prenosov. Nasledil je legendarnega komentatorja Mirka Strehovca, ki ga je uvajal v delo. Leta 1994 je prejel nagrado Zlati mikrofon Mirka Strehovca za mladega obetavnega \xc5\xa1portnega reporterja. Z radia je od\xc5\xa1el na ljubljanski Dnevnik, kjer je urejal prilogo Hopla (imel je svojo rubriko Varoga se \xc5\xbeoga). Z Dnevnika je od\xc5\xa1el na Gammo in Radio \xc5\xa0port, nato pa je ustanovil svojo radijsko postajo in spletno stran Radio Ava._NEWLINE_Komentiral je \xc5\xa1tevilne hokejske, nogometne, ko\xc5\xa1arka\xc5\xa1ke in rokometne tekme. Imel je zna\xc4\x8dilen, spikerski glas in je lahko tudi izjemno hitro govoril. Nepozaben ostaja njegov vzklik "gol, gol, gol", ki ga je prvi\xc4\x8d uporabil v prenosu nogometne tekme med Jugoslavijo in Gr\xc4\x8dijo.'